Parklast mõnesaja meetri kaugusel on 2, 3 ja 5 km pikkuste suusaradade stardikoridor. Osa radu ka lõpeb samas kohas. Selleks, et suusatajad omavahel ei ristuks, on rajatud suusasild, mis vajas hädasti remonti.
„Suusasild oli täiesti ohtlik, puidust pealne oli pehkinud ja sillas oli rida auke, mida katsid vineeritükid. Läbi olid mädanenud ka mõned talad, käsipuudele toetudes kukkus see kohe ümber. Puit sillal pudenes ise laiali, tegemist oli ohtliku olukorraga,” selgitas Mölder.
Tänaseks on sild saanud värskema väljanägemise. Paraku tõdeb MTÜ, et remondiga pikendati puidust suusasilla eluiga kõigest 5 kuni 7 aastat. Aja möödudes vajatakse uut silda, sest ka põhikonstruktsiooni eluiga saab ühel hetkel otsa. „Suusasilla kate on tehtud immutatud puidust, aga puit ei ole igavene,” ütles Mölder.
Turvalisus on teema, millele MTÜ on viimasel ajal palju tähelepanu pööranud. Koos disc-golfi raja loomiseks saadud toetusega soetati ka turvamatid Reevimäe valguspostide ja ohtlike puude ümber. Juba sel talvel päästsid Itaaliast otse valmistajatehasest tellitud spetsiaalsed talvetingimustesse toodetud turvamatid nii mõnegi lapse ja täiskavanu võimalike vigastuste eest. Turvamatid paigaldatakse lume saabudes ning eemaldatakse kevadel.
#000002
Vald mõlgutab mõtteid konfliktse Paluküla müümisest
#000003
Palukülas avati uus discgolfi rada
#000005